ai4bharat/Pralekha huggingface dataset:
امور داخلہ کی وزارت
مرکزی وزیر داخلہ جناب امت شاہ نے آج نئی دہلی میں دو روزہ قومی سلامتی حکمت عملی کانفرنس-2023 کا افتتاح کیا
وزیر اعظم جناب نریندر مودی کی قیادت میں حکومت ہند قومی سلامتی کے طریقہ کار کے تمام پہلوؤں کو مضبوط بنا کر ایک محفوظ اور بے خطر ملک کو یقینی بنانے کے لیے پُر عزم ہے
وزیر اعظم جناب نریندر مودی کی قیادت میں حکومت ہند قومی سلامتی کے طریقہ کار کے تمام پہلوؤں کو مضبوط بنا کر ایک محفوظ اور بے خطر ملک کو یقینی بنانے کے لیے پر عزم ہے۔ اس کی پیروی میں، مرکزی وزیر داخلہ جناب امت شاہ نے آج نئی دہلی میں دو روزہ قومی سلامتی حکمت عملی  کانفرنس-2023 کا افتتاح کیا۔
طبعی اور ورچوئل موڈ میں منعقد ہونے والی اس کانفرنس میں 750 سے زائد شرکا نے شرکت کی جن میں ملک بھر سے جدید سطح کے ایگزیکٹیو اور مضامین کے ماہرین شامل تھے۔ دہلی سے منعقد کی جانے والی اس کانفرنس میں مرکزی وزیر مملکت برائے امور داخلہ، مرکزی داخلہ سکریٹری، قومی سلامتی کے لیے ذمہ دار کئی سینیئر افسران، نائب این ایس اے، تمام ریاستوں اور مرکز زیر انتظام علاقوں کے پولیس سربراہان اور مرکزی مسلح پولیس فورسز  کے ڈی جی نے شرکت کی۔
کانفرنس کے آغاز سے پہلے مرکزی وزیر داخلہ جناب امت شاہ نے شہیدوں کی یادگار پر پھول چڑھا کر خراج عقیدت پیش کیا جنہوں نے قوم کے لیے اپنی جانیں قربان کیں۔
کانفرنس کے پہلے روز قومی سلامتی سے متعلق مختلف موضوعات پر بات چیت ہوئی۔ ان میں ہندوستان میں دہشت گردی اور نارکو فنانسنگ کے رجحانات، تحقیقات میں فارنسک کا استعمال، سماجی چیلنجز، نیوکلیئر اور ریڈیولاجیکل ایمرجنسی کے لیے تیاری اور سائبر سیکیورٹی فریم ورک جیسے موضوعات شامل ہیں۔
سیشن کے دوران، مرکزی وزیر داخلہ نے شرکا سے بات چیت کرتے ہوئے، قومی سلامتی کے انتظام میں ضلعی سطح کے پولیس افسران کے اہم کردار پر زور دیا۔ انہوں نے جدید ترین پولیس افسران سے کہا کہ وہ تفتیش میں سائنسی آلات کا استعمال بڑھائیں۔
منشیات کی اسمگلنگ سے نمٹنے کے لیے حکومت کے عزم کا اعادہ کرتے ہوئے، وزیر داخلہ نے ملک اور شہریوں سے متعلق سیکورٹی سے متعلق دیگر مسائل سے نمٹنے کا یقین دلایا۔ اس میدان میں مختلف ایجنسیوں کی کامیابیوں کی تعریف کرتے ہوئے، انہوں نے تمام ریاستوں اور ایجنسیوں پر زور دیا کہ وہ منشیات فروشوں اور نیٹ ورکس کے خلاف کریک ڈاؤن جاری رکھیں۔
مرکزی وزیر داخلہ جناب امت شاہ جمعہ 25 اگست کو کانفرنس کے اختتامی اجلاس سے خطاب کریں گے۔
عملے، عوامی شکایات اور پنشن کی وزارت
لوک پال کی ویب سائٹ کاافتتاح
نئی دہلی ،16؍مئی :لوک پال کے چیئرپرسن جسٹس جناب پناکی چندرگھوش نے لوک پال کے سبھی ممبران کی موجودگی میں لوک پال کی ویب سائٹ کاافتتاح کیا۔ اس تقریب میں این آئی سی کی ڈائرکٹر جنرل محترمہ نیتاورمانے بھی شرکت کی ۔ این آئی سی کے ذریعہ کی جانے والی یہ ویب .
http://lokpal.gov.inسائٹ لوک پال کے کام کاج سے متعلق معلومات فراہم کرائیگی ۔ یہ ویب سائٹ ہے ،
یاد رہے کہ آزادہندوستان میں لوک پال اینڈلوک آیوکت 2013کے تحت قائم کیاجانے والااپنی نوعیت کا پہلاادارہ ہے ۔ جو اس قانون کے تحت آنے والی عوامی شخصیات کے خلاف بدعنوانیوں کے الزامات کی جانچ اورتحقیق کرنے کا مجاز ہے ۔ سرکارنے جسٹس جناب پناکی چندرگھوش کو لوک پال کا پہلاسربراہ منتخب کیاتھا ۔انھیں صدرجمہوریہ ہند نے 23مئی ، 2019کو عہدے اوررازداری کا حلف دلایاتھا۔ اس کے ساتھ ہی سرکارنے اس ادارے میں 4عدلیہ کے اور4غیرعدلیہ شخصیات کا بھی انتخاب کیاہے ۔ اب تک لوک پال کا دفترچانکیہ پوری نئی دہلی میں واقع ہوٹل اشوک سے کام کررہاتھا ۔ سردست شکایات وصول کرنے سمیت دیگرقواعد اورضابطوں کے اعلان کا عمل جاری ہے ۔ 16اپریل ، 2019جتنی بھی شکایات لوک پال کے دفترمیں موصول ہوئی تھیں ان پر فیصلہ کردیاگیاتھا ۔بعدازاں موصول ہونے والی شکایات کی جانچ کی جارہی ہے ۔
امور داخلہ کی وزارت
چوتھے ہندوستان - برطانیہ امور داخلہ مذاکرات
چوتھے ہندوستان - برطانیہ امور داخلہ ڈائیلاگ آج ورچوئل طریقے سے منعقد ہوئے ہندوستانی وفد کی قیادت رمرکزی داخلہ سکریٹری جناب اجے کمار بھلا نے کی، جبکہ برطانوی وفد کی قیادت پر ماننٹ سکریٹری ، ہوم آفس ، جناب میتھیو رائیکروفٹ کر رہے تھے۔
مذاکرات میں بہت سے معاملے زیر غور آئے، جن میں ہوم لینڈ سکیورٹی، سائبر سکیورٹی، حوالگی کے معاملے، مائیگریشن ااور نقل و حرکت وغیرہ شامل ہیں۔ ہندوستان نے برطانوی حکام کو باور کرایا کہ حوالگی کے معاملے تیزی سے نمٹانے کی ضرورت ہے۔
ہندوستانی وفد نے برطانیہ میں بعض انتہا پسند اور کٹر پسند عناصر کی جانب سے ہندوستان مخالف سرگرمیوں پر اپنی تشویش کا اظہار کیا ۔ برطانیہ کے حکام پر زور دیا گیا کہ اس طرح کے عناصر کی سرگرمیوں پر نظر رکھی جائے ااور مناسب اقدامات کئے جائیں۔ دونوں ملکوں کے درمیان سکیورٹی تعاون مزید بڑھانے سے اتفاق ہوا۔
میٹنگ کا اختتا م سکیورٹی سے متعلق دو طرفہ رابطوں کو مستحکم کرنے سے اتفاق پر ہوا۔
سٹرک ٹرانسپورٹ اور شاہراہوں کی وزارت
شری نتن گڈکری نے شمال مشرق اور سکم میں قومی شاہراہوں کے پروجیکٹوں کے 3 روزہ جائزہ پروگرام میں مسائل اور پروجیکٹوں کی پیش رفت پر غور کیا
شمال مشرقی علاقہ اور سکم میں قومی شاہراہوں کے پروجیکٹوں کے اپنے 3 روزہ جائزہ پروگرام کے پہلے دن، مرکزی وزیر جناب نتن گڈکری نے، آسام، میگھالیہ، سکم اور ناگالینڈ میں، آسام کے وزیر اعلیٰ جناب ہمنتا بسوا سرما، مرکزی وزیر مملکت جنرل وی کے سنگھ، وزارت اور ریاست کے سینئر افسران اور ٹھیکیداروں کے ساتھ قومی شاہراہوں پروجیکٹوں کی پیش رفت کا جائزہ لیا۔
زمین کے حصول کے مسائل، جاری منصوبوں کی پیشرفت، مجوزہ پروجیکٹس، نئی ٹیکنالوجی کے استعمال، تنازعات اور ثالثی اور ممکنہ مالیاتی مداخلتوں سے متعلق تفصیلی بات چیت ہوئی۔
جناب گڈکری نے تاخیر کی وجوہات کو سمجھنے کے لیے 4 ریاستوں میں تاخیر سے متاثر پروجیکٹوں کا بھی جائزہ لیا اور انہیں ٹریک پر لانے کے لیے مخصوص ہدایات جاری کیں۔
جناب گڈکری نے تمام عہدیداروں کو پروجیکٹوں کی تیزی سے تکمیل کی ہدایت دی۔ انہوں نے شمال مشرقی ریاستوں میں اعلیٰ درجے کے نقل و حمل کے بنیادی ڈھانچہ کو تیار کرنے کے لیے مرکزی اور ریاستی ایجنسیوں کے درمیان، تال میل اور شراکت داری کی اہمیت پر زور دیا۔
وزارت خزانہ
شہری مقامی ادارہ جات  اصلاحات کو مکمل کرنے والی راجستھان پانچویں ریاست بنا
2731 کروڑ روپئے کا اضافی قرض لینے کی اجازت ملی
یو ایل بی اصلاحات نافذ کرنے والی پانچ ریاستوں کو اب تک 10212 کروڑ روپئے کا اضافی قرض لینے کی اجازت دی گئی ہے
نئی دہلی، 28/جنوری 2021 ۔ راجستھان شہری مقامی ادارہ جات  اصلاحات کو کامیابی کے ساتھ نافذ کرنے والا ملک کی پانچویں ریاست بن گیا ہے۔ یہ اصلاحات وزارت خزانہ محکمہ اخراجات کے ذریعے طے کردہ ہیں۔ اس کے ساتھ ہی راجستھان اصلاحات کے متعلق اضافی قرض حاصل کرنے کا اہل ہوگیا ہے۔ اس کے مطابق محکمہ اخراجات کے ذریعے ریاست کو کھلے بازار سے قرض کے ذریعے 2731 کروڑ روپئے کو اضافی مالی وسائل جمع کرنے کی اجازت دے دی گئی ہے۔
راجستھان کے علاوہ چار دیگر ریاستوں، آندھراپردیش، مدھیہ پردیش، منی پور اور تلنگانہ نے بھی اس سے قبل شہری مقامی اصلاحات کو کامیابی کے ساتھ مکمل کیا ہے۔ ان اصلاحات کو نافذ کرنے پر ان پانچ ریاستوں کو 10212 کروڑ روپئے کا اضافی قرض لینے کی اجازت دی گئی ہے۔ اضافی قرض کی اجازت کی ریاست وار رقم حسب ذیل ہے:
|
|
نمبر شمار
|
|
ریاست
|
|
رقم (کروڑ روپئے میں
|
|
1.
|
|
آندھرا پردیش
|
|
2,525
|
|
2.
|
|
مدھیہ پردیش
|
|
2,373
|
|
3.
|
|
منی پور
|
|
75
|
|
4.
|
|
راجستھان
|
|
2,731
|
|
5.
|
|
تلنگانہ
|
|
2,508
شہری مقامی اداروں اور شہری سہولتوں میں بہتری کا ہدف ریاستوں نے شہری مقامی اداروں کو مالی شکل میں مضبوط اور شہریوں کو بہتر عوامی صحت اور صفائی خدمات دستیاب کرنے کا اہل بنانا ہے۔ اقتصادی اعتبار سے مضبوط شہری مقامی ادارے بہتر شہری بنیادی ڈھانچے کی تعمیر کرنے کے بھی اہل ہوں گے۔
ان مقاصد کے حصول کے لئے محکمہ اخراجات کے ذریعے طے کردہ اصلاحات ہیں:
- ریاستیں نوٹیفائی کریں گی:
- شہری مقامی اداروں میں جائیداد ٹیکس کی بنیادی شرحیں جو کہ موجودہ سرکل ریٹ  کے موافق ہوں، اور
- پانی کی سپلائی، نکاسی، سیوریج کے انتظامات کے متعلق یوزر چارج کی بنیادی شرحیں جو موجودہ لاگت / سابقہ افراط زر کو ظاہر کرتی ہیں۔
- ریاست، جائیداد ایکٹ / یوزر چارجیز کی بنیادی شرحوں میں ویلیو ایڈیشن کے مطابق وقتاً فوقتاً اضافہ کرنے کے لئے نظام وضع کرے گی۔
اس کے علاوہ کووڈ-19 کی وبا کے سبب وسائل جمع کرنے کے چیلنج کے پیش نظر بھارت سرکار نے 17 مئی کو ریاستوں کے لئے قرض لینے کی حد میں بھی اضافہ کردیا ہے۔ اس کے تحت ریاستیں اپنی مجموعی گھریلو پیداوار کے 2 فیصد کے برابر قرض لے سکیں گی۔ اس میں نصف سرمایہ اکٹھا کرنے کی سہولت ریاست کے ذریعے شہریوں کی سہولتوں کے لئے کئے گئے اصلاحی اقدامات سے مربوط ہوگا۔ ریاستوں کو اپنی مجموعی گھریلو پیداوار کی 0.25 فیصد کی رقم اکٹھا کرنے کی اجازت ہر شعبے میں اصلاحات کی تکمیل پر ملے گی۔
اصلاحات کے لئے مقررہ چار شہریوں پر مرکوز شعبے اس طرح ہیں:
- اس کے تحت ایک قوم ایک راشن کارڈ نظام کا نفاذ
- کاروبار میں آسانی سے متعلق اصلاحات
- شہری مقامی ادارہ / یوٹیلٹی میں اصلاح
- توانائی کے شعبے میں اصلاح
اضافی مالی وسائل کے ایک حصے کو جٹانے کو اصلاحات کے ساتھ متعلق کرنے سے چار شہریوں پر مرکوز سہولتوں کے شعبے میں ریاستوں کے ذریعے کی جانے والی اصلاحات کو رفتار ملی ہے۔ اب تک 11 ریاستوں نے ایک قوم ایک راشن کارڈ کے نظام کو نافذ کیا ہے۔ 8 ریاستوں نے کاروبار کو آسان بنانے کے متعلق اصلاحات کو اپنایا ہے۔ 5 ریاستوں نے مقامی ادارہ جات میں اصلاحات کی ہیں اور ایک ریاست نے توانائی کے شعبے میں اصلاحات کی تکمیل کی ہے۔ اصلاحات کو نافذ کرنے والی ریاستوں کو اب تک اصلاحات کے متعلق اضافی قرض کی مجموعی طور پر 65493 کروڑ روپئے پر مشتمل رقم کی اجازت دی گئی ہے۔
وزارت دفاع
ایئر مارشل ایس پربھا کرن نے ویسٹرن ایئر کمانڈ کی کمان سنبھالی
ایئر مارشل سری کمار پربھا کرن نے دلی میں واقع ویسٹرن ایئر کمانڈ  کی کمان سنبھالی۔
ایئر مارشل نیشنل ڈیفنس اکیڈمی ، پنے کے گریجویٹ ہیں اور 22 دسمبر 1983 کو لڑاکا پائلٹ کے طور پر انہوں نے ہندوستانی فضائی فوج جوائن کی تھی۔ وہ ڈیفنس سروسز اسٹاف کالج  ویلنگٹن اور نیشنل ڈیفنس کالج، نئی دلی سے فارغ التحصیل ہیں۔ ایک تجربہ کار مگ -21 پائلٹ اور ‘ اے’ درجے کے فلائنگ انسٹرکٹر، ایئر مارشل پربھا کرن کو تقریباً 5000 گھنٹے کا فلائنگ تجربہ حاصل ہے۔
38 برسوں پر محیط سروس کیریئر میں ایئر مارشل نے اہم کمانڈ اور اسٹاف تقرریاں پائیں۔ ان میں دو فلائنگ اسٹیشنوں اور آئی اے ایف کی سوریہ کرن ایروبیٹک ٹیم  کی کمانڈ بھی شامل ہیں۔ انہوں نے جن عہدوں پر فرائض انجام دیئے ہیں، ان میں ڈائرکٹنگ اسٹاف، ڈی ایس ایس سی، کالج آف ایئروار فیئر ، قاہرہ، مصر میں انڈین مشن میں ڈیفنس اتاشی، اسسٹنٹ چیف ایئر اسٹاف انٹیلیجنس، ڈائرکٹر جنرل  اور گاندھی نگر میں واقع ساؤتھ ویسٹرن ایئر کمانڈ میں سینئر ایئر اسٹاف آفیسر کے عہدے شامل ہیں۔ موجودہ تقرر سے پہلے وہ ایئر فورس اکیڈمی، حیدر آبادمیں کمانڈنٹ تھے۔
ایئر آفیسر کو وایو سینا میڈل اور اتی وششٹ سیوا میڈل سے نوازا جا چکا ہے۔
ایئر مارشل پربھاکرن نے ایئر مارشل امیت دیو، جو کہ 39 برسوں سے زیادہ کی سروس کے بعد 28 فروری 2022 کو ریٹائر ہوئے، سے ایئر آفیسر کمانڈنگ ان چیف کا عہدہ سنبھالا۔
وزارت خزانہ
'نئے سرکاری اسٹاک 2023' کے لیے نیلامی برائے فروخت ، 'بھارت سرکار فلوٹنگ ریٹ بانڈ 2033' کے لیے نیلامی برائے فروخت ، ' نئے سرکاری اسٹاک 2035' کے لیے نیلامی برائے فروخت  ، اور ' نئے سرکاری اسٹاک 2050' کے لیے نیلامی برائے فروخت 
نئی دہلی، 23 اکتوبر 2020، بھارت سرکار نے  'نئے سرکاری اسٹاک 2023' کی فروخت  کے لیے 6 ہزار کروڑ روپے نوٹیفائیڈ رقم کی پیداوار پر مبنی نیلامی  3 ہزار کروڑ روپے  نوٹیفائیڈ رقم کی 'فلوٹنگ ریٹ بانڈز ، 2033' کے ذریعے قیمت پر مبنی نیلامی  9 ہزار کروڑ روپے  کی نوٹیفائیڈ رقم کی 'نئے سرکاری اسٹاک ، 2035' کے لیے پیداوار پر مبنی نیلامی، اور  5 ہزار کروڑ روپے  کی نوٹیفائیڈ رقم کی 'نئے سرکاری اسٹاک ، 2050' کے لیے پیداوار پر مبنی نیلامی کا اعلان کیا ہے۔ سرکار کے پاس مذکورہ بالا سیکیورٹیز کے مقابلے میں 2000 کروڑ روپے تک کی اضافی سبسکرپشن برقرار رکھنے کا اختیار ہوگا۔ نیلامی کا انعقاد ریزرو بینک آف انڈیا ، ممبئی آفس ، فورٹ ، ممبئی کے ذریعہ 29 اکتوبر ، 2020  کو کثیرقیمت کے طریقےکے ذریعے کیا جائے گا۔
سرکاری سیکیورٹیز کی نیلامی میں غیر مسابقتی بولی کی اسکیم کے مطابق اسٹاک کی فروخت کی نوٹیفائیڈ رقم کا 5 فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی بولیاں دونوں 29اکتوبر ، 2020 کو ریزرو بینک آف انڈیا کور بینکنگ سولیوشن  سسٹم پر الیکٹرانک شکل میں جمع کی جائیں۔ غیر مسابقتی بولیاں صبح 10.30 بجے سے صبح 11 بجے کے درمیان جمع کروائی جائیں، اور مسابقتی بولیاں صبح 10.30 بجے سے صبح 11.30 بجے کے درمیان جمع کروائی جائیں۔
نیلامی کے نتائج کا اعلان 29 اکتوبر ، 2020  کو کیا جائے گا اور کامیاب بولی لگانے والوں کے ذریعہ ادائیگی 2 نومبر ، 2020  کو کی جائے گی۔
اسٹاک 'مرکزی حکومت کی سیکیورٹیز کے لین دین جب وہ جاری کی جائیں' ریزرو بینک آف انڈیا کے ذریعہ سرکلر نمبر RBI/2018-19/25 مجریہ مورخہ 24 جولائی ، 2018 کے رہنما خطوط کے مطابق " جاری کیے جانے " کے لیے ٹریڈنگ کے اہل ہوں گے ، جس میں وقتا فوقتا ترمیم کی جاتی ہے۔
م ن۔ ع-ا
U-6670
(Visitor Counter : 74
کامرس اور صنعت کی وزارتہ
قومی غیرملکی تجارتی ڈائرکٹری کا اجراء
ایم ایس ایم ای کے وزیر مملکت نے قومی غیر ملکی تجارتی ڈائرکٹری کا اجراء کیا
وزیر مملکت  برائے بہت چھوٹی ، چھوٹی اور اوسط درجے کی صنعتیں  ، حکومت ہند اور ایم ایس ایم ای سکریٹری ڈاکٹر ارون کمار پانڈا نے حال ہی میں نئی دہلی میں اختتام پذیر بین الاقوامی ایس ایم ای کنونشن 2018 میں ایک ڈائرکٹری کا اجراء کیا ہے جس کا مقصد برآمد کاروں کے لئے آسانی فراہم کرنا ہے۔ مذکورہ ڈائرکٹری برآمدات ۔ درآمدات دفاتر ،پالیسی سازوں، ریگولیٹروں ، آسانی فراہم کرنے والوں اور تمام تر ایکسپورٹ پروموشن کونسلوں ، اشیاء سے متعلق بورڈ ، ترقیاتی حکام ، تجارت وصنعت کے اداروں ، ایم ایس ایم ای کے متعلق اطلاعات فراہم کرتی ہے۔ یہ تمام وہ ادارے ہیں جو حکومت ہند کی جانب سے قائم کئے گئے ہیں ، یا جنہیں منظوری دی گئی ہے یا پھر جنہیں اسپانسر کیا گیا ہے۔
وزیر موصوف نے کہا کہ یہ ڈائرکٹری برآمدکاروں، درآمدکاروں ، تاجروں ، مینوفیکچررس ، ایم ایس ایم ای ، مجاز اقتصادی آپریٹروں، برآمدات، درآمدات ، انتظام سے متعلق طلباء ، نئے آئی ای سی ہولڈروں اور برآمداتی تجارت سے وابستہ تمام دیگر افراد کیلئے مفید ثابت ہوگی۔
یہ ڈائرکٹری انٹرنیشنل ٹریڈ کنسلٹینس ، نئی دہلی نے شائع کی ہے۔
م ن۔ ۔ ع ن۔
U-2300
(Visitor Counter : 52
یو پی ایس سی
بھرتی نتائج کو یو پی ایس سی کے ذریعے جنوری 2019 میں حتمی شکل دی گئی تھی
نئی دہلی،19 ؍فروری،حسب ذیل بھرتی نتائج کو جنوری 2019 کے دوران یونین پبلک سروس کمیشن کی جانب سے حتمی شکل دی گئی تھی۔ سفارش کردہ امیدواروں کو ڈاک سے انفرادی طور پر مطلع کردیا گیا ہے۔
تفصیلات کے لئے یو پی ایس سی کی ویب سائٹ پر جائیں۔
U-1078
(Visitor Counter : 73
امور صارفین، خوراک اور عوامی تقسیم کی وزارت
مرکزی حکومت نے پنجاب کو گیہوں خریداری کو دوبارہ سے مقرر کرنے کی اجازت دی
نئی دہلی،27مارچ 2021/پنجاب حکومت نے مرکزی حکومت سے ربیع مارکیٹنگ سیزن  22-2021 کے دوران گیہوں کی خریداری کی مدت دوبارہ سے مقرر کرنے کی درخواست کی تھی۔ ایسا ریاست میں فصل کے تیار ہونے میں تاخیر اور کووڈ-19 کے معاملوں میں اضافہ کے باعث کیا گیا۔ ریاستی حکومت کی درخواست پر مرکزی حکومت کے ذریعہ غور و خوض کرنے کے بعد اس کی اجازت دی گئی۔ اس کے تحت پنجاب میں اب یکم اپریل، 2021 سے 25 مئی 2021 کی جگہ 10 اپریل 2021 سے 31 مئی 2021 تک گیہوں خرید کی مدت کو دوبارہ مقرر کیا گیا ہے۔
خواتین اور بچوں کی ترقیات کی وزارت
کمسنی کی شادی
نیشنل کرائم ریکارڈز بیورو اپنی اشاعت ’’کرائم ان انڈیا‘‘ میں جرائم کے بارے میں اطلاعات کو یکجا کرکے شائع کرتا ہے۔ 2020 تک کی شائع شدہ رپورٹس دستیاب ہیں۔ کیرالا سمیت ریاستوں کا ڈاٹا نیشنل کرائم ریکارڈ بیورو کی ویب سائٹ https://ncrb.gov.in پر دسیتاب ہے۔ 20-20218کی دستیاب اطلاعات کے مطابق کیرالا میں بچوں کی شادی کے انسدادی ایکٹ 2006 کے تحت مجموعی طور پر 33 معاملے درج کرائے گئے ۔
حکومت نے بچوں کی شادی کی روک تھام کا ایکٹ 2006 نافذ کیا ہے۔ حکمت اس رواج کے نقصان دہ اثرات کو اجاگر کرنے کے لئے بیداری مہم، میڈیا میں تشہیر اور عوام تک پہنچنے کے پروگرام کرتی رہتی ہے اور وقتاً فوقتاً اس سلسلے میں ریاستوں اور مرکزی انتظام والے علاقوں کی ایڈوائزری بھی جاری کرتی ہے۔ اس کے علاوہ عورتوں اور بچوں کی بہبود کی وزارت بیٹی بچاؤ بیٹی پڑھاؤ اسکیم کے تحت صنفی مساوات کے حق میں اور بچوں کی شادی کے رواج کی حوصلہ شکنی کے لئے بیداری کے پروگرام بھی کراتی ہے۔
بچوں کے حقوق کے تحفظ کے قومی کمیشن  بھی بیداری پروگرام کا اہتمام کرتا ہے اور اس سلسلے میں فریقوں کے ساتھ گاہے گاہے صلاح مشورہ کرتا ہے۔ اس کے ساتھ ساتھ حکومت ہند نے چائلڈ لائن 1098 کا بھی آغاز کیا ہے جو بچوں کے لئے 24 گھنٹے اور ساتوں دن کی خدمت ہے اور اس پر اطلاع دینے والے یا مدد مانگنے والے بچوں کو ہنگامی امداد فراہم کی جاتی ہے جس میں بچوں کی شادی روکنا بھی شامل ہے۔
یہ اطلاع آج لوک سبھا میں عورتوں اور بچوں کی بہبود کی مرکزی وزیر محترمہ سمرتی زوبن ایرانی نے ایک تحریری جواب میں دی۔
وزیراعظم کا دفتر
وزیراعظم نے ایم ایس ایم ای مسابقتی اسکیم کا لنک شیئر کیا
وزیر اعظم جناب نریندر مودی نے ایم ایس ایم ای مسابقتی  اسکیم کا لنک شیئر کیا ہے اور کہا ہے کہ یہ ایم ایس ایم ای سیکٹر کو مضبوط کرنے کی ہماری کوششوں کا ایک حصہ ہے، جو کہ ہندوستان کی اقتصادی ترقی کا ایک اہم ستون ہے۔ ایم ایس ایم ای مسابقتی اسکیم ایم ایس ایم ای چیمپئن اسکیم کے تحت شروع کی گئی ہے۔
ایم ایس ایم ای کے مرکزی وزیر جناب نارائن رانے کے ٹویٹ کے جواب میں، وزیر اعظم نے ٹویٹ کیا؛
’’ ایم ایس ایم ای سیکٹر کو مضبوط کرنے کی ہماری کوششوں کا ایک حصہ، جو ہندوستان کی اقتصادی ترقی کا ایک اہم ستون ہے۔ lean.msme.gov.in‘‘
سائنس اور ٹیکنالوجی کی وزارت
جرمن صنعتوں اور صنعتی تحقیق و ترقی کے اداروں میں، صنعتی نمائش کے لئے، نوجوان ہندوستانی محققین کی مدد کے لئے، آئی جی ایس ٹی سی انڈسٹریل فیلوشپ کا آغاز کیا گیا
انڈو جرمن سنٹر برائے سائنس اور ٹکنالوجی  صنعتی فیلوشپ پروگرام کا آغاز،حکومت ہند کےمحکمہ سائنس اور ٹیکنالوجی کے سکریٹری، پروفیسر آشوتوش شرما نے 14 جون 2021 کو آئی جی ایس ٹی سی کے 11 ویںیوم تاسیس کے موقع پر کیا۔
پروفیسر آشوتوش شرما نے کہا ، ’’فیلوشپ صلاحیت پیدا کرنے کی حوصلہ افزائی کرے گی اور طلبا کو صنعتی اور تحقیقی حلوں کو درپیش چیلنجوں کے بارے میں سوچنے کی ترغیب دے گی۔ اس سے نوجوان محققین کو جرمن نظام میں عملی تحقیق ، ٹکنالوجی کی ترقی اور صنعتی تجربے کی ترغیب ملے گی۔‘‘
آئی جی ایس ٹی سی انڈسٹریل فیلوشپ، نوجوان ہندوستانی پی ایچ ڈی کےطلباء اور سائنس اور انجینئرنگ کے بعد ڈاکٹریٹ کے محققین کو، جرمن صنعتوں اور صنعتی تحقیق و ترقی کے اداروں میں صنعتی نمائش کے لئے مدد کرے گی۔
ایک سال کی زیادہ سے زیادہ مدت کے لئے پرکشش گرانٹ کے ذریعہ اس کا مقصد نوجوان ہندوستانی محققین کو اس بات کی ترغیب دینا ہے کہ وہ قابل عمل تحقیق کو آگے بڑھائیں اور ایک اعلی درجے کی جرمن صنعتی ماحول کی نمائش کے ذریعہ جدت طرازی اور ٹکنالوجی کی ترقی کو فروغ دینے کے لئے اپنی صلاحیت میں اضافہ کر سکے۔
اس پروگرام کا آغاز ہندوستانی اور جرمنی کی حکومتوں ، صنعتوں اور اکیڈمیا کے نمائندوں کے شریک صدر نشینوں اور آئی جی ایس ٹی سی گورننگ باڈی کے ممبروں کی موجودگی میں ایک ورچول اجلاس میں کیا گیا۔
ڈی ایس ٹی کے بین الاقوامی محکمہ کے سربراہ، ایس کے ورشنی اور ہندوستانی شریک چیئرمین ، آئی جی ایس ٹی سی نے ، تمام اسٹیک ہولڈرز کو مبارکباد دیتے ہوئے کہا کہ سنٹر نے صنعتوں کی قابل عمل تحقیق اور ٹکنالوجی کی ترقی میں، ہند -جرمن تعاون کو آگے بڑھاتے ہوئے اپنے لئے ایک اہم مقام تیار کیا ہے۔ انہوں نے تمام سائنسی ایجنسیوں اور صنعت سے صنعتی مطابقت کے دوطرفہ سائنسی تعاون کو آگے بڑھانے کے لئے مرکز کی خدمات کو بروئے کار لانے کی تاکید کی۔
بی ایم بی ایف اور جرمن شریک چیئر ، آئی جی ایس ٹی سی ، کیتھرین میئرس نے کہا ، ’’اس پروگرام سے باصلاحیت ہندوستانی محققین کو جرمن کمپنیوںیا سرکاری اداروں کے ساتھ عملی سائنس کے لئے کام کرنے کا موقع ملے گا۔ ساتھیوں کی حیثیت سے ، وہ مستقبل قریب میں دونوں ممالک کے درمیان دیرپا تعلقات استوار کرسکتے ہیں۔ ‘‘
انہوں نے مزید کہا ، ’’چونکہ یہ مرکز صنعت کے زیرقیادت اور علمی / تحقیقی تنظیموں کی تحقیق کی تائید کررہا ہے ، لہذا یہ ایک انوکھا پلیٹ فارم بھی فراہم کرتا ہے جس کو نئے اشتراک کاروں کے لئے استعمال کیا جانا چاہئے۔‘‘
آئی جی ایس ٹی سی کو صنعت کی تحقیقی و ترقی کی نیٹ ورکنگ کو صنعت کی شراکت داری ، قابل اطلاق تحقیق اور ٹکنالوجی پر زور دینے کی سہولت فراہم کرنے کے لئے، ہندوستانی حکومت کے محکمہ سائنس اور ٹکنالوجی  اور جرمنی کے وفاقی وزارت تعلیم و تحقیق  نے قائم کیا تھا۔
آئی جی ایس ٹی سی ، اپنے فلیگ شپ پروگرام '2 + 2 پروجیکٹس' کے ذریعے ، ہندوستان اور جرمنی میں تحقیق اور تعلیمی اداروں اور سرکاری / نجی صنعتوں کی طاقت کو یکجا کرکے جدت پر مبنی تحقیق و ترقی کے پروجیکٹس کی حمایت کر رہا ہے۔
زمروں، اہلیت ، گرانٹ اور فیلوشپ کے رہنما اصولوں کے بارے میں مزید معلومات www.igstc.org پر مل سکتی ہیں۔
وزارت دفاع
آرمی ہاسپٹل آر اینڈ آر میں بروقت تشخیص وتدارک کے مرکز پریاس کا افتتاح
معذور بچوں میں پریشانیوں کو کم کرنے اور والدین میں اعتماد پیدا کرنے کے لئے تاکہ وہ ان معذور بچوں کی بہ آسانی دیکھ بھال کرسکیں ۔ آرمی ہاسپٹل  میں ابتدائی اقدامات کا مرکز ’’پریاس‘‘ قائم کیا گیا ہے۔ ارلی انٹروینشن سنٹر جدید ترین سہولیات سے لیس ایک ادارہ ہے جو معذور بچوں کے لئے وقف کیا گیا ہے۔ مسلح افواج کے عملے کے وہ بچے جنھیں دماغی یا جسمانی نشوونما یا بولنے وغیرہ کی دشواریوں کا سامنا ہے، انھیں اس مرکز سے بے انتہافائدہ پہنچے گا۔ مرکز کا افتتاح آرمی ویوز ویلفیئر ایسو سی ایشن  کی صدر محترمہ ارچنا پانڈے نے چیف آف دی آرمی اسٹاف جنرل منوج پانڈے کی موجودگی میں آرمی ہاسپٹل  میں بارہ ستمبر 2022 کو کیا۔ اس تقریب میں آرمڈ فورسز میڈیکل سروس ڈائرکٹر جنرل سرجنٹ وائس ایڈ مرل رجت دتا بھی موجود تھے۔
نئے مرکز میں سماعت اور بصارت سے متعلق خرابیوں کی جدید ترین جانچ آٹزم کی ابتدائی مرحلے پر تشخیص، مختلف سنڈروم کی کلنکل جانچ فزیوتھیرپی اور تغذیاتی صلاح وغیرہ کی جدید ترین سہولتیں دستیاب ہیں۔ اسے واتسلیا سے منسلک کیا گیا ہے جو بچوں کے امراض کا ایک سپراسپشلٹی ڈسپلن ہے اور اسے والت ڈزنی کی طرز پر بناگیا ہے۔
آرمی ہاسپٹل  میں مختلف نوعیت کی دیکھ بھال کی سہولیات اور کئی سب اسپشلٹی خدمات موجود ہیں۔ ای آئی سی ’پریاس‘ کے شامل ہوجانے سے معذوری سے دوچار بچوں کی جلد از جلد تشخیص میں مدد ملے گی جو کہ پیدائش سے چھ سال کی عمر کے درمیان ہوتی ہے۔ نشوونما میں تاخیر کے مسائل سے دوچار بچوں کے لئے یہ سینٹر انتہائی کارآمد ثابت ہوگا اور یہاں معذور بچوں کی دیکھ بھال کے بہترین طور طریقے موجود ہوں گے۔
وزارت ماہی پروری، مویشی پروری و ڈیری
مویشی پروری اور ڈیری کے محکمے نے ملک میں مویشیوں کی جینیاتی تجدید کے لئے راشٹریہ گوکل مشن اسکیم کے ملک گیر مصنوعی حمل ٹھہرانے کے پروگرام  کے تحت مصنوعی حمل ٹھہرانے کے طریق کار کو نافذ کیا ہے
ملک میں دودھ کی پیداوار میں 15-2014 میں 146.31 ملین ٹن سے 22-2021 میں 220.78 ملین کا اضافہ ہے، گزشتہ 8سال میں 6.3فیصد سالانہ اضافہ ہے
ماہی پروری ، مویشی پروری اور ڈیری کے مرکزی وزیر جناب پرشوتم روپالہ نے آج لوک سبھا میں ایک تحریری جواب میں بتایا کہ مویشی پروری اور ڈیری کامحکمہ ملک میں مویشیوں کی جینیاتی تجدید کے لئے راشٹریہ گوکل مشن اسکیم کے ملک گیر مصنوعی حمل پر وگرام  کے تحت مصنوعی حمل ٹھہرانے کے طریق کار کو نافذ کررہا ہے۔
راشٹریہ گوکل مشن اسکیم کے ملک گیر مصنوعی حمل پروگرام  کے تحت مصنوعی حمل ٹھہرانے اور حکومت کی جانب سے متعدد دیگر اقدامات کی وجہ سے ملک میں دودھ کی پیداوار میں 15-2014 میں 146.31 ملین ٹن کے مقابلے 22-2021 میں 220.78 ملین کا اضافہ ہوا ہے، یہ گزشتہ 8سال میں 6.3فیصد کا سالانہ اضافہ ہے۔ یہ اسکیم دیسی نسلوں کے جانوروں کی بڑھتی ہوئی تعداد اور دیسی اسٹاک کی دستیابی میں اضافے کا باعث بنی ہے اور یہ دودھ کی بڑھتی ہو ئی مانگ کو پورا کرنے کے لئے دودھ کی پیداوار میں اضافہ اور مویشیوں کی پیداواریت میں اہم کردار ادا کررہی ہے۔اس کے علاوہ یہ اسکیم ملک کے دیہی کسانوں کے ڈیری کاروبار کو زیادہ منافع بخش بنارہی ہے۔دیہی معیشت میں مویشی پروری کے شعبے کی اہمیت کو دیکھتے ہوئے راشٹریہ گوکل مشن اسکیم کے تحت افزائش نسل کے لئے مصنوعی حمل کی اسکیم کو 22-2021سے 26-2025 تک محکمے کے نظرثانی اور ترتیب شدہ اسکیموں کے تحت جاری رکھنے کا فیصلہ کیا ہے۔
خواتین اور بچوں کی ترقیات کی وزارت
لاک ڈاؤن کےد وران بچوں کی شادی کے معاملات میں اضافہ
نئی دہلی،17ستمبر 2020/ نیشنل کرائم ریکارڈ بیورو  سے موصولہ اطلاع کے مطابق ، لاک ڈاؤن کے دوران بچوں کی شادی کے واقعات کی بڑھتی ہوئی تعداد کی نشاندہی کرنے کے لئے کوئی اعدادوشمار موجود نہیں ہیں۔
حکومت نے بچوں کی شادی کی ممانعت پانا، 2006 پر عمل درآمد کیاہے۔ حکومت اس سلسلہ میں بیداری مہم میڈیا مہموں اور آوٹ ریچ پروگراموں کا اہتمام کرتی ہے اور اس عمل کے برے اثرات کو اجاگر کرنے کے لئے وقتاً فوقتاً ریاستوں /مرکز کے زیر انتظام علاقوں کو مشاورت بھی جاری کرتی ہے۔ مزید برآں وزارت برائے خواتین اور بچوں کی ترقی نے ’’ بیٹی بچاؤ بیٹی پڑھاؤ‘‘  اسکیموں کا نفاذ کیا ہے جس میں صنفی مساوات سے متعلق امور پر خواتین نے شعور پیداکرنا اور بچوں کی شادی کی حوصلہ شکنی ایک اہم توجہ کا مرکز ہے۔ بچوں کے حقوق سے متعلق قومی کمیشن  بھی اس سلسلہ میں وقتاً فوقتاً اسٹیک ہولڈرس کےساتھ بیداری پروگراموں اور مشاورت کا اہتمام کرتا ہے۔
یہ معلومات مرکزی وزیر برائے خواتین اور بچوں کی ترقی محترمہ اسمرتی زوبین ایرانی نے آج راجیہ سبھا میں ایک سوال کے تحریری جواب میں دی۔
یو پی ایس سی
یو پی ایس سی رزلٹ 2018 کی اہم جھلکیاں
نئی دلّی ، 08 اپریل ؍ یونین پبلک سروس کمیشن  کے سول سروسیز ایگزامنیشن ،2018 کے حتمی نتائج کا اعلان 05 اپریل ، 2019 کو کر دیا گیا ہے ۔ نتائج کی اہم جھلکیاں درج ذیل ہیں : ۔سول سروسیز  امتحان ، 2018 کا انعقاد 03 جون ، 2018 کو کیا گیا تھا ۔ اس امتحان کے لئے کل 10,65,552 امید واروں نے فارم بھرے تھے جن میں سے کل 4,93,972 امید واروں نے امتحان میں شرکت کی تھی ۔تحریری امتحان  میں شرکت کے لئے کل 10,468 امید واراہل پائے گئے جو کہ ستمبر ۔ اکتوبر ، 2018 میں منعقد کیا گیا تھا ۔پرسنلٹی ٹیسٹ میں شرکت کے لئے کل 1994 امید وار اہل پائے گئے جو کہ فروری ۔ مارچ ، 2019 میں منعقد کیا گیا تھا ۔کمیشن نے مختلف ملازمتوں میں تقرر کے لئے کل 759 امید واروں کے لئے تجویز پیش کی جن میں 577 مرد اور 182 خواتین شامل ہیں ۔جناب کنشک کٹاریہ  نے سول سروس امتحان 2018 میں ٹاپ کیا ۔ وہ شیڈولڈ کاسٹ زمرے سے تعلق رکھتے ہیں ۔ انہوں نے ریاضی کے اختیاری مضمون کے ساتھ امتحان پاس کیا ہے ۔ انہوں نے آئی آئی ٹی ، بمبئی سے گریجویشن کے ڈگری بی ٹیک  کے ساتھ حاصل کی ہے ۔محترمہ سرشٹی جینت دیش مکھ  نے مجموعی طور پر پانچواں رینک حاصل کر کے خواتین امید واروں میں ٹاپ کیاہے ۔ انہوں نے راجیو گاندھی پرودیوگکی وشو ودیالیہ ، بھو پال سے بی ای  کے ساتھ گریجویشن کیا ہے ۔ٹاپ کرنے والے 25 امید واروں میں 15 مرد اور 10 خواتین شامل ہیں ۔تعلیمی لیاقت وار ٹاپ کرنے والے 25 امید وار ملک کے مختلف پریمیر اداروں مثلاپ آئی آئی ٹی ، این آئی ٹی ، این ایل یو ، بی آئی ٹی ایس پلانی ، دلّی یو نیورسٹی ، ممبئی یو نی ورسٹی ، انّا یو نی ورسٹی ، پونے یونی ورسٹی وغیرہ سے ، انجینئرنگ ، سائنس ، اکنامکس ، لاء ، میتھمیٹکس ، تاریخ ، پولیٹیکل سائنس ، پبلک ایڈمنسٹریشن اور کامرس گریجویٹ ہیں۔امتحان میں ٹاپ کرنے والے 25 امید واروں کے اختیاری مضمون میں انتھرولوجی ، کیمسٹری ، کامرس اور اکاؤنٹنسی ، جیو گرافی ، لاء ، میتھ ، ہسٹری ، پولیٹیکل سائنس اور انٹر نیشنل ریلیشن ، سائیکلوجی ،
سوشیو لوجی اور انگریزی ادب شامل ہیں ۔تقرر کے لئے تجویز کردہ امید واروں میں 36 امید واروں کا تعلق شناخت شدہ معذور ی سے ہے جس میں 11 امید وار ہڈیوں کی بیماری سے معذور دیگر طور پر اہل ، 12 امید وار بصارت سے
معذور دیگر طور پر اہل ، 11 امید وار سماعت سے معذور اور دو امید وار ملٹی پل بیماریوں سے معذور دیگر طور پر اہل ہیں ۔
۔ ۔ ۔ ۔ ۔ ۔
(U . 1786